กินหน่อไม้-พริกไทย ส้มตำ แล้วรู้สึกแน่นท้อง จุกคอเหมือนมีก้อนอะไรติดคอ ปวดร้าวที่คอ หายใจไม่ค่อยออก เสียดกลางอกเหมือนเข็มทิ่ม เวลาทานอาหารเข้าไปแล้วก็อืดท้อง กินก็อืด ไม่กินก็อืด เวลาขยับท้องรู้สึกเจ็บๆๆ
สวัสดีค่ะ อาการแน่นท้อง จุกที่คอ ปวดร้าวที่คอดังกล่าวนั้น อาจมีสาเหตุมาจาก ภาวะกรดไหลย้อน การมีกระเพาะอาหารอักเสบหรือมีแผลในกระเพาะอาหาร เนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบาก หรือมีน้ำหรือลมในช่องท้องมากเกินไป ลำไส้อักเสบเฉียบพลัน เป็นต้นจากที่กล่าวมา ถ้าสัมพันธ์กับมื้ออาหารหรือสัมพันธ์กับอาหารบางประเภทก็อาจจะเกี่ยวกับเรื่องกระเพาะอาหารอักเสบได้มาก ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารและควรรีบไปพบแพทย์หากมีอาการท้องอืดมากขึ้น จุกที่คอมากจนทำให้คลื่นไส้ อาเจียนกินได้น้อย หรือมีถ่ายดำร่วมด้วย ซึ่งบ่งบอกถึงการมีเลือดออกในทางเดินอาหารจากแผลในกระเพาะที่เป็นมากๆได้